wannaphong/clean_thaiwikipedia huggingface dataset:
# แมนฮันต์ไทยแลนด์ 2019
แมนฮันต์ไทยแลนด์ 2019  เป็นการประกวดแมนฮันต์ไทยแลนด์ ครั้งที่ 1 จะได้เป็นตัวแทนจากประเทศไทยเพื่อเข้าร่วมการประกวดแมนฮันต์อินเตอร์เนชันแนล 2019

 ผลการประกวด 
 ลำดับ 
ผลการประกวดผู้เข้าประกวด แมนฮันต์ไทยแลนด์ 2019 MHT04 – สิทธิพงษ์ อิ่มเสถียร รองอันดับ 1 MHT05 – ชลัช ตันติจิบูรณ์ รองอันดับ 2 MHT15 – ธาวิน ใจมั่น 8 คนสุดท้าย MHT06 – ธีรภัทร ตัถยาธิคม
 MHT07 – ณัฐสิทธิ์ ลิมป์ธรรมเลิศ
 MHT09 – สิรภพ จิรจตุรพักตร์
 MHT11 – เพชรากร ขำภู่
 MHT13 – วิทยา บุญพัฒน์

 รางวัลตำแหน่งพิเศษ 

ผลการประกวดผู้เข้าประกวดManhunt Thailand Photogenic by Myriad Grand Monde MHT05 – ชลัช ตันติจิบูรณ์Manhunt Thailand Popularity By CentralPlaza Bangna MHT12 – ชัยณรงค์ เตชาManhunt Thailand Best Body By Marathon MHT09 – สิรภพ จิรจตุรพักตร์Manhunt Thailand Best Smile By Mirantee Trip MHT06 – ธีรภัทร ตัถยาธิคมManhunt Thailand Congeniality By The Murff MHT01 – บวรมินท์ อัครวรภิรมย์Mr. Arista MHT15 – ธาวิน ใจมั่นขวัญใจจันทบุรี MHT04 – สิทธิพงษ์ อิ่มเสถียรขวัญใจสมายบีช บูติค รีสอร์ท หาดเจ้าหลาว MHT11 – เพชรากร ขำภู่ขวัญใจ บ.ค้าไม้ อ.ขลุง MHT10 – เขมราช ภิระบรรณมิสเตอร์จิลเวลรี่ By ศิรภัทร จิวเวลรี่ MHT01 – บวรมินท์ อัครวรภิรมย์ขวัญใจช่างภาพสื่อมวลชนจันทบุรี MHT15 – ธาวิน ใจมั่น

ผู้เข้าประกวด
17 ผู้เข้าประกวดที่ได้รับการยืนยัน:
หมายเลขผู้เข้าประกวดชื่อเล่นอายุส่วนสูงจังหวัดตำแหน่งในการประกวดMHT01 บวรมินท์ อัครวรภิรมย์วี31190กรุงเทพมหานครMHT02 สิทธิพร เม่นสุวรรณ์เจม18181อุทัยธานีMHT03 วิทวัส แว่นแก้วก๊าซ20176กรุงเทพมหานครMHT04 สิทธิพงษ์ อิ่มเสถียรเบสท์27180กาฬสินธุ์แมนฮันต์ไทยแลนด์ 2019MHT05 ชลัช ตันติจิบูรณ์เจ25185กรุงเทพมหานครรองอันดับ 1MHT06 ธีรภัทร ตัถยาธิคมจิ้ง29177นครราชสีมา8 คนสุดท้ายMHT07 ณัฐสิทธิ์ ลิมป์ธรรมเลิศมอส26177นครปฐม8 คนสุดท้ายMHT08 ฑิฆัมพร บัวน่วมเฟิร์ส18175สมุทรปราการMHT09 สิรภพ จิรจตุรพักตร์เชน19181กรุงเทพมหานคร8 คนสุดท้ายMHT10 เขมราช ภิระบรรณเขม29180เชียงรายMHT11 เพชรากร ขำภู่ฟลุค22180กรุงเทพมหานคร8 คนสุดท้ายMHT12 ชัยณรงค์ เตชาหมู19177สุโขทัยMHT13 วิทยา บุญพัฒน์จ๊อบ30180นครสวรรค์8 คนสุดท้ายMHT14 รณชัย นครจินดาเอส29175กรุงเทพมหานครMHT15ธาวิน ใจมั่นแมน28178กรุงเทพมหานครรองอันดับ 2MHT16โสภณ คำมาป๊อป23180ฉะเชิงเทราMHT17นพเกล้า เขียวร้องปริ้นซ์20185นนทบุรี
# เคดีอี
KDE เป็นชุมชนซอฟต์แวร์เสรี นานาชาติที่พัฒนาซอฟต์แวร์เสรี  ผลงานของเคดีอีที่เป็นที่รู้จักกันดีได้แก่ เคดีอีพลาสมา (ซึ่งเป็นสิ่งแวดล้อมเดสก์ท็อป ของลินุกซ์ดิสทริบิวชัน จำนวนมาก) และแอปพลิเคชันข้ามแพลตฟอร์ม เช่น ครีตา และ ดิจิแคม ที่ทำงานบนยูนิกซ์ (รวมไปถึงระบบปฏิบัติการแบบยูนิกซ์) ไมโครซอฟต์ วินโดวส์ และ แอนดรอยด์ (ระบบปฏิบัติการ)

 ประวัติ 
thumb|Matthias Ettrich, ผู้ก่อตั้งเคดีอี
KDE ได้รับการก่อตั้งขึ้นเมื่อปี 1996 โดย Matthias Ettrich ซึ่งขณะนั้นเขาเป็นนักศึกษาอยู่ที่ Eberhard Karls University of Tübingen  เขาประสบปัญหากับการทำงานรูปแบบต่าง ๆ  ที่ต้องทำงานกับสภาพแวดล้อมของยูนิกซ์เดกส์ท็อป ซึ่งรูปร่างหน้าตาหรือลักษณะการใช้งานของแต่ละโปรแกรมนั้นแทบจะไม่มีสิ่งที่เหมือนกันอยู่เลย เขาจึงได้เสนอที่จะวางรูปแบบการทำงานขึ้นมาใหม่ ซึ่งไม่ได้เป็นเพียงการทำงานกับโปรแกรมคอมพิวเตอร์ แต่รวมไปถึงสภาพแวดล้อมของเดสก์ท็อป ซึ่งผู้ใช้งานจะสามารถคาดคะเนการทำงานของสิ่งต่าง ๆ บนเดสก์ท็อป และสามารถทำงานได้อย่างราบรื่นมากขึ้น เขาได้เขียนความคิดเห็นนี้ลงใน Usenet และได้รับความสนใจค่อนข้างมาก โครงการ KDE จึงได้เกิดขึ้น

ตั้งแต่ปี พ.ศ. 2552 ชื่อ KDE ไม่ได้หมายถึง K Desktop Environment อีกต่อไป แต่หมายถึงชุมชนที่ผลิตซอฟต์แวร์เหล่านั้นออกมาแทน 

 การเปิดตัวซอฟต์แวร์ 
thumb|K Desktop Environment 1.0
thumb|KDE Software Compilation 4
เวอร์ชันวันข้อมูลเพิ่มเติม14 ตุลาคม 2539มีการประกาศการพัฒนาเคดีอีเป็นครั้งแรกK Desktop Environment 112 กรกฎาคม 2541K Desktop Environment 223 ตุลาคม 2543K Desktop Environment 33 เมษายน 2545KDE Software Compilation 411 มกราคม 2551KDE Plasma 515 กรกฎาคม 2557K Desktop Environment/KDE Software Compilation ถูกแยกออกไปเป็นเคดีอีพลาสมา, เคดีอีเฟรมเวิร์ก และ เคดีอีโปรแกรมประยุกต์

 มาสคอต 
มาสคอตของเคดีอี เป็นมังกรสีเขียวชื่อ Konqi. เคดีอีพลาสมา 5 มาพร้อมกับหน้าตาโฉมใหม่ของ Konqi ซึ่งออกแบบโดยตั๋น ไต้ชาน

Katie เป็นมังกรสาว และเป็นมาสคอตของเหล่าสตรีในเคดีอี

มังกรตัวอื่นๆ ที่มีสีและหน้าที่การงานแตกต่างกันถูกเพิ่มให้กับ Konqi ที่มาพร้อมกับหน้าตาโฉมใหม่ของเขา ซึ่งออกแบบโดยตั๋น ไต้ชาน มังกรแต่ละตัวมีเขาที่คล้ายกับตัวอักษรภาษาอังกฤษที่ระบุบทบาทในเคดีอี thumbnail|1000px|center|Antlers ก่อนหน้านี้เคดีอีมีมาสคอตเป็นพ่อมดชื่อแคนดัล์ฟ  เนื่องจากแคนดัล์ฟที่หน้าตาคล้ายกับแกนดัล์ฟ ทำให้ผู้คนคาดเดาว่า แคนดัล์ฟถูกแทนที่เพื่อป้องกันปัญหาด้านลิขสิทธิ์
# สมาพันธ์หัวใจโลก
สมาพันธ์หัวใจโลก (World Heart Federation, WHF) เป็นองค์กรพัฒนาเอกชนที่ตั้งอยู่ในเมืองเจนีวา ประเทศสวิตเซอร์แลนด์ ก่อตั้งเมื่อ พ.ศ. 2521 องค์การอนามัยโลกให้การยอมรับสมาพันธ์ในฐานะองค์กรเอกชนพันธมิตรชั้นนำในการป้องกันโรคหัวใจและหลอดเลือด

 ประวัติ 
สมาพันธ์หัวใจโลกก่อตั้งขึ้นเมื่อ พ.ศ. 2521 โดยการควบรวมของสมาคมแพทย์โรคหัวใจนานาชาติ (International Society of Cardiology, ISC) และสหพันธ์แพทย์โรคหัวใจนานาชาติ (International Cardiology Federation, ICF) ภายใต้ชื่อสหพันธ์สมาคมแพทย์โรคหัวใจนานาชาติ (International Society and Federation of Cardiology, ISFC) ใน พ.ศ. 2541 องค์กรนี้ได้เปลี่ยนชื่อเป็นสมาพันธ์หัวใจโลก (World Heart Federation)

สมาพันธ์เป็นตัวแทนขององค์กรต่าง ๆ มากกว่า 200 องค์กรในกว่า 100 ประเทศ โดยเป็นองค์กรชั้นนำในการส่งเสริมสุขภาพหัวใจและหลอดเลือดทั่วโลก ซึ่งมีพันธกิจในการทำให้ผู้คนทั่วโลกสามารถเข้าถึงข้อมูล การดูแล และการรักษาที่ต้องการ เพื่อรักษาสุขภาวะของหัวใจให้แข็งแรง

สมาพันธ์หัวใจโลกเป็นองค์กรโรคหัวใจและหลอดเลือดเพียงแห่งเดียวที่มีความสัมพันธ์อย่างเป็นทางการกับองค์การอนามัยโลก

 การประชุมและกิจกรรมต่าง ๆ 
สมาพันธ์หัวใจโลกเป็นเจ้าภาพการประชุมระดับโลกด้านหทัยวิทยา (World Congress of Cardiology) โดยการประชุมครั้งแรกจัดขึ้นที่ปารีสในเดือนกันยายน พ.ศ. 2493 ภายใต้การอุปถัมภ์ของสมาคมแพทย์โรคหัวใจนานาชาติ (ISC) ซึ่งก่อตั้งขึ้นสี่ปีก่อนหน้า

วันหัวใจโลก (World Heart Day) จัดตั้งขึ้นใน พ.ศ. 2543 เพื่อแจ้งให้ผู้คนทั่วโลกทราบว่าโรคหัวใจและหลอดเลือด (cardiovascular disease, CVD) เป็นสาเหตุการเสียชีวิตอันดับต้น ๆ ของโลก และเป็นเวทีสร้างความตระหนักรู้เกี่ยวกับโรคหัวใจและหลอดเลือดที่ใหญ่ที่สุดในโลก โดยมีการเฉลิมฉลองในวันที่ 1 ตุลาคมของทุกปี

ในปี 2559 สมาพันธ์หัวใจโลกเป็นเจ้าภาพการประชุมสุดยอดระดับโลกด้านสุขภาพระบบไหลเวียนโลหิต (Global Summit on Circulatory Health) เป็นครั้งแรกโดยจัดขึ้นที่เม็กซิโกซิตี ซึ่งการประชุมนำเสนอผู้นำทางความคิด เช่น รัฐมนตรีกระทรวงสาธารณสุข เจ้าหน้าที่สาธารณสุข และผู้นำในอุตสาหกรรม ให้ตระหนักถึงปัญหาโรคหัวใจและหลอดเลือด (CVD) เพื่อยกระดับให้มีลำดับความสำคัญสูงสุด ในปี 2564 การประชุมสุดยอดได้เปลี่ยนชื่อเป็นการประชุมสุดยอดหัวใจโลก (World Heart Summit)

 การสนับสนุนระดับโลก 
สมาพันธ์หัวใจโลกตั้งอยู่ในเจนีวา และเป็นที่ตั้งขององค์การอนามัยโลก (WHO) ซึ่งให้การสนับสนุนสมาพันธ์ในระดับสูงสุดเพื่อนำปัญหาโรคหัวใจและหลอดเลือดมาอยู่แถวหน้าของวาระด้านสุขภาพทั่วโลก ความร่วมมือกับองค์การอนามัยโลกช่วยให้สมาพันธ์สามารถแบ่งปันความรู้และเป้าหมายเกี่ยวกับโรคหัวใจและหลอดเลือดโดยเฉพาะอย่างยิ่งในด้านที่สำคัญ เช่น ปัญหายาสูบและมลพิษทางอากาศ ตลอดจนภาวะสุขภาพที่ถูกละเลย เช่น โรคหัวใจรูมาติก และโรคชากาส (Chagas disease)
# ฟิตนะฮ์ครั้งที่หนึ่ง
ฟิตนะฮ์ครั้งที่หนึ่ง เป็นสงครามกลางเมืองครั้งแรกของประชาชาติมุสลิม นำไปสู่การล้มล้างรัฐเคาะลีฟะฮ์รอชิดูนและการก่อตั้งรัฐเคาะลีฟะฮ์อุมัยยะฮ์ ฟิตนะฮ์ครั้งนี้ประกอบด้วยการรบหลัก 3 ครั้งระหว่างอะลี อิบน์ อะบี ฏอลิบ เคาะลีฟะฮ์รอชิดูนคนที่ 4 กับฝ่ายต่อต้าน

ที่มาของฟิตนะฮ์ครั้งที่หนึ่งเริ่มจากการลอบสังหารอุมัร เคาะลีฟะฮ์รอชิดูนคนที่ 2 ในปี ค.ศ. 644 ก่อนเสียชีวิตอุมัรตั้งสภาที่ปรึกษาซึ่งเลือกอุษมานเป็นเคาะลีฟะฮ์คนต่อไป ฝ่ายตรงข้ามวิจารณ์การปกครองช่วงท้ายของอุษมานว่ามีความเป็นคติเห็นแก่ญาติและสังหารอุษมานในปี ค.ศ. 656 ต่อมาอะลีได้รับเลือกเป็นเคาะลีฟะฮ์คนที่ 4 แต่ถูกอาอิชะฮ์ ฏ็อลฮะฮ์และสุบัยรต่อต้านและเรียกร้องให้มีการเลือกตั้งเคาะลีฟะฮ์ใหม่.  ทั้งสองฝ่ายรบกันในสงครามอูฐในเดือนธันวาคม ค.ศ. 656 ซึ่งอะลีได้รับชัยชนะ หลังจากนั้นมุอาวิยะฮ์ ผู้ว่าการซีเรียประกาศสงครามกับอะลีด้วยต้องการล้างแค้นให้อุษมาน กองทัพของอะลีกับมุอาวิยะฮ์รบกันในยุทธการที่ศิฟฟีนในเดือนกรกฎาคม ค.ศ. 657 แต่เอาชนะกันไม่ได้และตัดสินด้วยอนุญาโตตุลาการ. 

อนุญาโตตุลาการนี้ถูกปฏิเสธจากเคาะวาริจญ์ กลุ่มคนซึ่งเดิมสนับสนุนอะลี เคาะวาริจญ์ประกาศให้อะลี มุอาวิยะฮ์และผู้สนับสนุนเป็นผู้ปฏิเสธศรัทธา และการหลั่งเลือดผู้ปฏิเสธศรัทธานั้นเป็นสิ่งกระทำได้. .  หลังเคาะวาริจญ์ก่อความรุนแรงมากขึ้น กองทัพอะลีเอาชนะเคาะวาริจญ์ในยุทธการที่นะฮ์เราะวานในเดือนกรกฎาคม ค.ศ. 658 จากนั้นไม่นานมุอาวิยะฮ์ยึดครองอียิปต์ด้วยความช่วยเหลือจากอัมร์ อิบน์ อัล-อัส ผู้ว่าการอียิปต์

ในปี ค.ศ. 661 อะลีถูกลอบสังหารโดยอับดุรเราะฮ์มาน อิบน์ มุลญัม เคาะวาริจญ์ผู้ต้องการล้างแค้นความพ่ายแพ้ที่นะฮ์เราะวาน ฮะซัน อิบน์ อะลี บุตรคนโตของอะลีดำรงตำแหน่งเคาะลีฟะฮ์แต่ไม่ได้รับการยอมรับจากมุอาวิยะฮ์ หลังจากนั้นสถานการณ์หลายอย่างบีบบังคับให้ฮะซันต้องยอมเจรจากับมุอาวิยะฮ์จนเกิดเป็นสนธิสัญญาฮะซัน-มุอาวิยะฮ์ เป็นอันสิ้นสุดฟิตนะฮ์ครั้งที่หนึ่ง ในสนธิสัญญานี้ฮะซันยอมสละตำแหน่งเคาะลีฟะฮ์ให้มุอาวิยะฮ์ แลกกับการประกันความปลอดภัยแก่มุสลิมและคืนตำแหน่งเคาะลีฟะฮ์ให้ทายาทของฮะซันหลังมุอะวิยะฮ์เสียชีวิต.  มุอะวิยะฮ์เข้าพิธีแต่งตั้งเป็นเคาะลีฟะฮ์ที่เมืองเยรูซาเลมในปี ค.ศ. 661 เป็นการสิ้นสุดของรัฐเคาะลีฟะฮ์รอชิดูน และจุดเริ่มต้นของรัฐเคาะลีฟะฮ์อุมัยยะฮ์
# ไอแคนซียู
"ไอแคนซียู"  เป็นเพลงที่ประพันธ์และบันทึกเสียงโดยนักร้องนักแต่งเพลงชาวอเมริกัน เทย์เลอร์ สวิฟต์ วางจำหน่ายเมื่อวันที่ 7 กรกฎาคม ค.ศ. 2023 โดยเป็นส่วนหนึ่งของอัลบั้มที่บันทึกใหม่ชุดที่สามของเธอ สปีกนาว (เทย์เลอร์เวอร์ชัน) เพลง "ไอแคนซียู" ผลิตโดยสวิฟต์และแจ็ก แอนโตนอฟฟ์ เป็นแนวเพลงอินดีร็อกที่มีเสียงริฟฟ์กีตาร์ บทประพันธ์เพลงมีการชี้นำทางเพศและมีการเสียดสีความเจ้าชู้ โดยบรรยายถึงความดึงดูดใจของสวิฟต์ต่อบุคคลที่เธอพบเจอบ่อย ๆ

นักวิจารณ์เพลงให้คำวิจารณ์ในเชิงบวกกับเพลงและชื่นชมการผลิตด้านจังหวะ เนื้อเพลงที่เย้ายวน และความติดหู; บางคนเลือกให้เป็นเพลงที่สำคัญในบรรดาเพลงตู้นิรภัย (From the Vault) ของอัลบั้ม ในเชิงพาณิชย์ "ไอแคนซียู" ขึ้นสูงสุดที่อันดับสี่ในบิลบอร์ดโกลบอล 200 และติดสิบอันดับสูงสุดชาร์ตซิงเกิลในออสเตรเลีย แคนาดา ไอร์แลนด์ ญี่ปุ่น นิวซีแลนด์ สิงคโปร์ สหราชอาณาจักร และสหรัฐอเมริกา

มิวสิกวิดีโอประกอบเพลงเขียนและกำกับโดยสวิฟต์ เผยแพร่เมื่อวันที่ 7 กรกฎาคม ค.ศ. 2023 โดยฉายครั้งแรกที่คอนเสิร์ตดิเอราส์ทัวร์ของรอบแรกในแคนซัสซิตี รัฐมิสซูรี นำแสดงโดยนักแสดงชาวอเมริกันโจอี คิง, เทย์เลอร์ เลาต์เนอร์ และเพรสลีย์ แคช ร่วมกับสวิฟต์เอง มิกสิกวิดีโอมีเนื้อหาถึงการร่วมมือในการปล้นของคิง, เลาต์เนอร์ และแคช เพื่อปลดปล่อยสวิฟต์ในยุคสปีกนาว จากห้องนิรภัยที่มีการป้องกันอย่างแน่นหนาในพิพิธภัณฑ์ เป็นคำอุปมาสำหรับการสนับสนุนของแฟน ๆ ของสวิฟต์ในการตอบสนองต่อข้อพิพาทสิทธิ์ในการถือครองเพลงในหกอัลบั้มแรกของเธอ รวมถึงสปีกนาวด้วย โดยพิพิธภัณฑ์แกรมมีที่แอลเอไลฟ์ ได้เป็นเจ้าภาพจัดนิทรรศการป็อปอัพซึ่งประกอบด้วยเครื่องแต่งกายและอุปกรณ์ประกอบฉากจากวิดีโอ เพื่อเป็นเกียรติแก่การแสดงที่สามารถจำหน่ายบัตรหมดเกลี้ยงเป็นประวัติการณ์ของสวิฟต์ในหกรอบการแสดงที่สนามกีฬาโซไฟ ซึ่งเป็นส่วนหนึ่งของคอนเสิร์ตดิเอราส์ทัวร์

 ชาร์ต 
+ การแสดงชาร์ตของ "ไอแคนซียู" ชาร์ต (2023) ตำแหน่งสูงสุด Australia (ARIA) 5 Croatia (HRT) 64 Greece International (IFPI) 13 Ireland (IRMA) 4 Japan Hot Overseas (Billboard Japan) 8 Lebanon (Lebanese Top 20) 19 Malaysia (Billboard) 22 New Zealand (Recorded Music NZ) 4 Philippines (Billboard) 13 Singapore (RIAS) 7 Sweden Heatseeker (Sverigetopplistan) 1

 หมายเหตุ
# กิจกรรม VRMMO ของมนุษย์ลุง
กิจกรรม VRMMO ของมนุษย์ลุง  เป็นซีรีส์ไลต์โนเวลญี่ปุ่น เขียนโดยชิอินะ โฮวาฮาวะ และวาดภาพประกอบโดยยามาอาดะ เริ่มเผยแพร่ออนไลน์ในเดือนมกราคม พ.ศ. 2558 ทางเว็บไซต์นิยายออนไลน์สร้างโดยผู้ใช้ โชเซ็ตสึกะ นิ นาโร แล้วย้ายไปเผยแพร่ในเว็บไซต์อัลฟ่าโพลิสในเดือนสิงหาคม พ.ศ. 2559 สำนักพิมพ์อัลฟ่าโพลิสได้ลิขสิทธิ์ตีพิมพ์เป็นหนังสือไลต์โนเวลตั้งแต่เดือนกุมภาพันธ์ พ.ศ. 2557 ปัจจุบันวางจำหน่ายถึงเล่มที่ 27 มังงะดัดแปลงวาดภาพโดยชูยะ ริกูโด เริ่มเผยแพร่ออนไลน์ทางเว็บไซต์มังงะอัลฟ่าโพลิสในเดือนพฤษภาคม พ.ศ. 2557  และรวบรวมตีพิมพ์เป็นหนังสือมังงะรวมเล่ม (ทังโกบง) ถึงเล่มที่ 10 ซีรีส์อนิเมะดัดแปลงผลิตโดยสตูดิโอมาโฮฟิล์ม ออกอากาศตั้งแต่เดือนตุลาคม พ.ศ. 2566 ถึงเดือนธันวาคม พ.ศ. 2566

 ตัวละคร 
 / 

 สื่อ 
 ไลต์โนเวล 

 มังงะ 

 อนิเมะ 
อนิเมะซีรีส์ทางโทรทัศน์ที่ได้รับการดัดแปลงได้ประกาศเมื่อวันที่ 10 กุมภาพันธ์ พ.ศ. 2566 ซีรีส์นี้ผลิตโดยสตูดิโอ Maho Film และกำกับโดยยูอิจิ นากาซาวะ โดยมีโทโกะ มาชิดะเป็นผู้แต่งเพลงประกอบซีรีส์ ยูโกะ วาตาเบะและยูโกะ โอบะออกแบบตัวละครหลัก และ Technoboys Pulcraft Green-Fund แต่งเพลง ออกอากาศตอนแรกในวันที่ 3 ตุลาคม พ.ศ. 2566 บนช่อง Tokyo MX และเครือข่ายอื่น ๆ  Saji ร้องเพลงเปิดชื่อ "Magic Writer" ขณะที่มิโฮะ โอกาซากิร้องเพลงปิดชื่อ . มิวส์ คอมมิวนิเคชันได้รับลิขสิทธิ์ซีรีส์นี้ในเอเชียตะวันออกเฉียงใต้  

 รายชื่อตอน
# ประเทศสิงคโปร์ในเอเชียนเกมส์ 2022
ประเทศสิงคโปร์ จะเข้าร่วมแข่งขันเอเชียนเกมส์ 2022 ที่หางโจว, มณฑลเจ้อเจียง, ประเทศจีน ตั้งแต่วันที่ 23 กันยายนถึง 8 ตุลาคม ค.ศ. 2023 เดิมทีการแข่งขันมีกำหนดจะจัดขึ้นในเดือนกันยายนถึงตุลาคม ค.ศ. 2022 แต่เนื่องจากการรระบาดของโควิด-19 ที่เพิ่มขึ้นในจีน การแข่งขันจึงถูกเลื่อนออกไปและกำหนดเวลาใหม่ ครั้งนี้จะเป็นการปรากฏตัวครั้งที่ 19 ของสิงคโปร์ในเอเชียนเกมส์ โดยเคยเข้าร่วมการแข่งขันทุกครั้งนับตั้งแต่เอเชียนเกมส์ 1951

 นักกีฬา 
สิงคโปร์จะส่งนักกีฬาทั้งหมด 431 คน ลงแข่งขันใน 32 ประเภทกีฬา นี่จะเป็นคณะผู้แทนสูงสุดเท่าที่สิงคโปร์เคยส่งไปเข้าร่วมการแข่งขัน อมิตา เบอร์เทียร์ นักกีฬาฟันดาบและโจเวน ลิม นักกีฬาวูซู ได้รับเลือกให้เป็นผู้ถือธง

+ กีฬา ชาย หญิง รวม ระบำใต้น้ำ0 10 10 กระโดดน้ำ2 2 4 ว่ายน้ำ11 11 22 ว่ายน้ำมาราธอน2 1 3 โปโลน้ำ13 13 26 ยิงธนู3  2 5 กรีฑา12  9 21 แบดมินตัน9  4 13 เบสบอล24 0 24 มวยสากล0  1 1 บริดจ์9  9 18 เรือแคนู (สปรินต์)6  2 8 หมากรุก0  1 1 คริกเก็ต15  0 15 จักรยาน2  0 2 เรือยาวมังกร14  14 28 ขี่ม้า0  4 4 อีสปอร์ต1  0 1 ฟันดาบ4  12 16 ฟุตบอล0  22 22 โกะ (เว่ยฉี)5  0 0 กอล์ฟ 4  3 7 ยิมนาสติก (สากล)1 4 5 ยิมนาสติก (ลีลา)0 4 4 ฮอคกี้18 18 36 ยิวยิตสู4  5 9 ปัญจกรีฑาสมัยใหม่1  0 1 โรลเลอร์สเกต5 0 5 เรือพาย1 2 3 รักบี้ 7 คน12  12 24 เรือใบ7  6 13 เซปักตะกร้อ6  0 6 ยิงปืน4  8 12 ซอฟท์บอล0  17 17 ปีนหน้าผา5  0 5 สควอช4  0 4 ปิงปอง5 5 10 เทควันโด 1  2 3 ไตรกีฬา 2  2 4 มวยปล้ำ 2  1 3 วูซู 3  4 7 เซียงฉี 2  2 4 ทั้งหมด  219  212  431

ที่มา:
# ประเทศอิหร่านในเอเชียนเกมส์ 2022
ประเทศอิหร่าน จะเข้าร่วมแข่งขันเอเชียนเกมส์ 2022 ที่หางโจว, มณฑลเจ้อเจียง, ประเทศจีน ตั้งแต่วันที่ 23 กันยายนถึง 8 ตุลาคม ค.ศ. 2023 เดิมทีการแข่งขันมีกำหนดจะจัดขึ้นในเดือนกันยายนถึงตุลาคม ค.ศ. 2022 แต่เนื่องจากการรระบาดของโควิด-19 ที่เพิ่มขึ้นในจีน การแข่งขันจึงถูกเลื่อนออกไปและกำหนดเวลาใหม่ 

อิหร่านได้เข้าร่วมการแข่งขันเอเชียนเกมส์นับตั้งแต่การแข่งขันครั้งแรกในเอเชียนเกมส์ 1951 ที่เดลฮี และประสบความสำเร็จมากที่สุดในเอเชียนเกมส์ 1974 ซึ่งประเทศเป็นเจ้าภาพการแข่งขันในเตหะราน โดยอยู่ในอันดับที่สองด้วยการได้รับ 36 เหรียญทอง 28 เหรียญเงิน และ 17 เหรียญทองแดง 

ในการแข่งขันครั้งล่าสุดที่เอเชียนเกมส์ 2018 ประเทศอิหร่านได้รับเหรียญรางวัลทั้งหมด 62 เหรียญ แบ่งเป็น 20 เหรียญทอง 20 เหรียญเงิน และ 22 เหรียญทองแดง โดยอยู่ในอันดับที่ 6

 นักกีฬา 
อิหร่านเข้าร่วมการแข่งขัน โดยมีนักกีฬา 289 คน (ชาย 211 คนและหญิง 78 คน) ใน 35 กีฬา นอกจากนี้ เจ้าหน้าที่ 235 คนจะติดตามนักกีฬาเหล่านี้ในการแข่งขันครั้งนี้ด้วย ต่อไปนี้เป็นรายชื่อกีฬาและจำนวนนักกีฬาที่มีกำหนดเข้าร่วมเอเชียนเกมส์ 2022

+ กีฬา ชาย หญิง รวมกระโดดน้ำ 1   1ว่ายน้ำ 4   4โปโลน้ำ 13   13ยิงธนู 6  4  10กรีฑา 6  2  8แบดมินตัน 1  1  2บาสเกตบอล 12   12บาสเกตบอล 3x3 4   4มวยสากล 5   5เรือแคนู สลาลม  1  1เรือแคนู สปรินต์ 8  8  16จักรยาน 1  1  2ขี่ม้า 3  1  4ฟันดาบ 4   4ฟุตบอล 22   22ยิมนาสติก ศิลปะ 4   4แฮนด์บอล 16   16ยูโด 3  1  4กาบัดดี 12  12  24จูยิตสู 2   2คาราเต้ 4  4  8คูราช 3  4  7หมากรุก 5  1  6โรลเลอร์สเก็ต 6  6  12เรือพาย 2  5  7ยิงปืน 8  9  17ปีนหน้าผา 3  2  5เทเบิลเทนนิส 3  1  4เทควันโด 6  6  12เทนนิส 1  1  2วอลเลย์บอลชายหาด 4   4วอลเลย์บอลในร่ม 12   12ยกน้ำหนัก 7  3  10มวยปล้ำ 12   12วูซู 8  5  13 ทั้งหมด  211  78  289
# วัดชัยมงคล (จังหวัดแพร่)
วัดชัยมงคล เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลในเวียง อำเภอเมืองแพร่ จังหวัดแพร่

แต่เดิมบริเวณวัดชัยมงคล เป็นที่รกร้างว่างเปล่า มีพืชต่าง ๆ ขึ้นปกคลุมโดยทั่วไป ตั้งวัดเมื่อ พ.ศ. 2434 ได้รับพระราชทานวิสุงคามสีมาเมื่อ พ.ศ. 2468 มีพญามงคล (ต้นตระกูลพงษ์พันธ์) ชาวบ้านเหมืองหิต เป็นผู้ลงมือถากถางพื้นที่เป็นคนแรก ด้วยเหตุนี้จึงมีคำว่า "มงคล" เป็นนามของวัดด้วย สมัยเมื่อสร้างวัดใหม่ ๆ ชาวบ้านเรียกกันว่า วัดชัยมงคลโป่งจ้าง ด้วยบริเวณแห่งนี้เป็นดินโป่ง เป็นธาตุอาหารสำหรับสัตว์ โดยเฉพาะช้างชอบกิน มีพระธรรมธรการินตา ดำรงตำแหน่งเจ้าอาวาสรูปแรก เมื่อ พ.ศ. 2442 
 
วัดมี หลวงพ่อพุทธชัยมงคล ประดิษฐานในอุโบสถหลังปัจจุบัน ก่อด้วยอิฐถือปูน หน้าตักกว้าง 7 ศอก ก่อสร้างทั้งวิหารและองค์พระประธาน ได้สำเร็จลงเมื่อ พ.ศ. 2445 ฉลองสมโภชเมื่อ พ.ศ. 2456 ต่อมามีการสร้างซุ้มรอบหลวงพ่อพุทธชัยมงคล ซึ่งจำลองมาจากพระพุทธชินราช มีฉัตร 9 ชั้น ห้อยจากเพดานวิหารลงมาอยู่เหนือเศียรหลวงพ่อ และมีหอไตรหรือหอธรรมสร้างเมื่อ พ.ศ. 2468

รายนามเจ้าอาวาส
 พระธรรมธรการินตา (เปี้ย การินโท) พ.ศ. 2442–2484 
 พระเป็ง จันโท รักษาการ เจ้าอาวาส พ.ศ. 2484–2486 
 พระครูวินัยการโกวิท (บุญมี วรจันโท) พ.ศ. 2486–2526 
 พระครูศรีมงคล ชยาภรณ์ (สัมฤทธิ์ สุภาจาโร) เจ้าคณะอำเภอเมืองแพร่ พ.ศ. 2517–2559 
 พระครูโฆษิตสังขพิทักษ์ พ.ศ. 2559 ถึงปัจจุบัน
# วัดพระนอน (จังหวัดแพร่)
วัดพระนอน เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลในเวียง อำเภอเมืองแพร่ จังหวัดแพร่

ประวัติ
ตามตำนานเล่าว่าวัดพระนอนสร้างโดยเจ้าพระยาชัยชนะสงครามและพระนางเจ้าอู่ทองศรีพิมพาเมื่อ จ.ศ. 236 อย่างไรก็ดีสำนักงานพระพุทธศาสนาแห่งชาติระบุตั้งวัดเมื่อ พ.ศ. 1320

แต่เดิมนั้นวัดนี้มีพระพุทธรูปปางไสยาสน์ คือพระนอนซึ่งองค์จริงนั้นเป็นหินยาวขนาดหกศอก ต่อมาเจ้าปู่ท้าวคำ ซึ่งเป็นพระอัยกาของเจ้าพระยาชัยชนะสงคราม เห็นว่าไม่ปลอดภัย จึงสั่งให้สร้างพระนอนองค์ใหญ่ครอบองค์เดิมไว้ และช่วยกันตกแต่งพระพุทธรูปนอนองค์ใหม่ให้สวยงาม พอดีมีกองทัพพม่ามารุกรานเมืองโกศัย ชาวเมืองตื่นกลัวพากันอพยพหลบลี้ตามป่าเขา โดยยังมิทันได้ฉลองพระพุทธรูปนอน เจ้าพระยาชัยชนะสงครามได้ออกศึกและสวรรคตในสนามรบ นางพิมพาจึงได้ลงมือสร้างวัดพระนอนและเจดีย์ขึ้น แล้วจารึกในแผ่นทองคำ

เมื่อนครโกศัยไม่มีเจ้าเมืองปกครอง วัดพระนอนจึงถูกละทิ้งเป็นวัดร้างเป็นเวลานานเท่าใดไม่ปรากฏ ชาวบ้านได้พบต้นไม้ใหญ่เป็นต้นมะม่วงขึ้นปกคลุมพระนอนคล้ายกับร่ม ชาวบ้านได้บูรณะวัดและตั้งชื่อใหม่ว่า วัดม่วงคำ และในการบูรณะครั้งนั้นได้พบแผ่นทองคำจารึกของพระนางพิมพาจึงทำให้รู้ว่าแต่เดิมคือวัดพระนอนที่สร้างสำเร็จในเดือนเก้าเหนือขึ้นสิบห้าค่ำ ได้รับพระราชทานวิสุงคามสีมาเมื่อ พ.ศ. 2336

อาคารเสนาสนะ
อุโบสถซึ่งสร้างแบบสมัยเชียงแสนไม่ได้เจาะหน้าต่างแต่ทำผนังเป็นช่องแสงแทน มีลวดลายแบบอยุทธยาตอนปลายผูกเป็นลายก้านขดและมีภาพรามเกียรติ์ประกอบ วิหารมีชายคาไม้ฉลุโดยรอบและหลังคาประดับด้วย ไม้แกะสลักเป็นรูปพญานาคบริเวณหน้าจั่ว พระพุทธรูปนอนปางสีหไสยาสน์ซึ่งเป็นพระพุทธรูปปูนปั้น มีความยาว 5 เมตร ลงรักปิดทองตลอดองค์ เจดีย์ตั้งอยู่ด้านหลังอุโบสถ เป็นเจดีย์ทรงระฆังคว่ำรูป 8 เหลี่ยม มีพระพุทธรูปอยู่ 4 ด้าน
# เอเค-103
เอเค-103 (อังกฤษ: AK-103) เป็นไรเฟิลจู่โจมสัญชาติรัสเซีย ออกแบบโดยมีฮาอิล คาลาชนิคอฟ

 ประวัติ 
เอเค-103 ซึ่งมีพื้นฐานมาจากปืนไรเฟิลจู่โจม เอเค-74เอ็ม ได้รับการออกแบบมาเพื่อแทนที่เอเคแบบคลาสสิก เอเค-103 ได้รับการเสนอเพื่อส่งออกอย่างเป็นทางการในเดือนมีนาคม 1993

 การออกแบบ  
เอเค-103 ถอดแบบมาจาก เอเค-74เอ็ม แต่ใช้กระสุนขนาด 7.62×39 มม. ซึ่งคล้ายกับเอเคเอ็ม เอเค-103 สามารถติดตั้งศูนย์เล็งได้หลากหลาย รวมถึงดาบปลายปืนหรือเครื่องยิงลูกระเบิด เช่น จีพี-34 เอเค-103 เวอร์ชันใหม่สามารถติดตั้งรางพิคาทินีได้ทำให้สามารถติดตั้งอุปกรณ์เสริมได้มากขึ้น ส่วนประกอบใช้พลาสติกแทนไม้และโลหะ โดยส่วนประกอบดังกล่าว ได้แก่ กริปมือ ประกับมือ พานท้าย และแม็กกาซีน

 แม็กกาซีน  

 รุ่นต่างๆ  

 ประเทศผู้ใช้งาน  

 รูปภาพ
# Chilobrachys
Chilobrachys เป็นสกุลของทารันทูล่าเอเชีย ซึ่งได้รับการอธิบายเป็นครั้งแรกโดย แฟร์ดินานด์ อันทอน ฟรานซ์ คาร์ช เมื่อ ค.ศ. 1892 พบได้ในประเทศอินเดีย พม่า มาเลเซีย จีน เวียดนาม ไทย และศรีลังกา มักมีขนาดกลางจนถึงใหญ่ และสามารถส่งเสียงได้โดยถูหนามขนาดเล็กที่อยู่บนเชลิเซอรา (chelicera) เข้าด้วยกัน (stridulation)

 ลักษณะที่ใช้ในการระบุ 
thumb|Chilobrachys dyscolus
แมงมุมสกุลนี้มีอวัยวะพิเศษสำหรับส่งเสียงบนเชลิเซอรา ซึ่งประกอบขึ้นจากหนามสั้น ๆ ตัวผู้มี palpal bulb ซึ่งมีปลายเป็นหนามที่ยาวและเรียวคล้ายแผ่นใบ ตัวเมียมีถุงรับน้ำเชื้อ (spermatheca) หนึ่งคู่ ดวงตาด้านหน้าเรียงตัวกันเกือบเป็นเส้นตรง ส่วนขาที่ปลายของเมตาทาร์ซัสมีสแคพิวลาแคบ

 การเสียชีวิต 
การกัดของ Chilobrachys อาจมีอันตรายถึงแก่ชีวิต มีการรายงานถึงกรณีที่การกัดของ Chilobrachys hardwickei ก่อให้เกิดเนื้อตายเน่าและถึงขั้นเสียชีวิตได้

สปีชีส์
มีสปีชีส์อยู่ 31 สปีชีส์ พบในทวีปเอเชีย:
Chilobrachys andersoni (Pocock, 1895) – อินเดีย, พม่า, มาเลเซีย
Chilobrachys annandalei Simon, 1901 – มาเลเซีย
Chilobrachys assamensis Hirst, 1909 – อินเดีย
Chilobrachys bicolor (Pocock, 1895) – พม่า
Chilobrachys brevipes (Thorell, 1897) – พม่า
Chilobrachys dominus Lin & Li, 2022 - จีน
Chilobrachys dyscolus (Simon, 1886) – เวียดนาม
Chilobrachys femoralis Pocock, 1900 – อินเดีย
Chilobrachys fimbriatus Pocock, 1899 – อินเดีย
Chilobrachys flavopilosus (Simon, 1884) – อินเดีย, พม่า
Chilobrachys fumosus (Pocock, 1895) – อินเดีย
Chilobrachys guangxiensis (Yin & Tan, 2000) – อินเดีย
Chilobrachys hardwickei (Pocock, 1895) – อินเดีย
Chilobrachys himalayensis (Tikader, 1977) – อินเดีย
Chilobrachys huahini Schmidt & Huber, 1996 – ไทย
Chilobrachys hubei Song & Zhao, 1988 – จีน
Chilobrachys jinchengi Lin & Li, 2022 – จีน
Chilobrachys jonitriantisvansickleae Nanayakkara, Sumanapala & Kirk, 2019 – ศรีลังกา
Chilobrachys khasiensis (Tikader, 1977) – อินเดีย
Chilobrachys liboensis Zhu & Zhang, 2008 – จีน
Chilobrachys lubricus Yu, S. Y. Zhang, F. Zhang, Li & Yang, 2021 – จีน
Chilobrachys natanicharum  – ไทย
Chilobrachys nitelinus Karsch, 1892 (type) – ศรีลังกา
Chilobrachys oculatus (Thorell, 1895) – พม่า
Chilobrachys paviei (Simon, 1886) – ไทย
Chilobrachys pococki (Thorell, 1897) – พม่า
Chilobrachys sericeus (Thorell, 1895) – พม่า
Chilobrachys soricinus (Thorell, 1887) – พม่า
Chilobrachys stridulans (Wood Mason, 1877) – อินเดีย
Chilobrachys subarmatus (Thorell, 1891) – อินเดีย (หมู่เกาะนิโคบาร์)
Chilobrachys thorelli Pocock, 1900 – อินเดีย
Chilobrachys tschankhoensis Schenkel, 1963 – จีน (ชื่อที่ยังไม่แน่นอน)

ชื้อพ้อง:
Chilobrachys decoratus (Tikader, 1977) = Chilobrachys fimbriatus Pocock, 1899
Chilobrachys jingzhao Zhu, Song & Li, 2001 = Chilobrachys guangxiensis Yin & Tan, 2000
One species has been changed to Selenocosmia:

 Chilobrachys samarae Giltay, 1935 → Selenocosmia samarae

ดูเพิ่ม
 รายชื่อสปีชีส์ของ Theraphosidae
# ซอสกระเทียม
ซอสกระเทียม  เป็นซอสสำเร็จรูปที่มีกระเทียมเป็นส่วนประสมหลัก ซึ่งมีลักษณะเป็นซอสกลิ่นฉุน จากปริมาณของกระเทียมที่ใช้เป็นส่วนประกอบในการทำ ซึ่งวิธีการทำกระเทียมอาจจะถูกบดหรือหั่นเป็นลูกเต๋า ซอสกระเทียมโดยทั่วไปจะประกอบไปด้วยกระเทียมและส่วนผสมอื่นเพื่อระงับการแตกตัวผ่านกระบวนการอิมัลชันทั้งจาก น้ำมัน, เนย หรือมายองเนส จากส่วนผสมต่างๆทำให้สามารถนำมาใช้ในการเตรียมซุปได้ 

ซอสกระเทียมสามารถถูกใช้ในการเพิ่มรสชาติในอาหารได้หลายชนิด อาทิ สเต๊ก, ปลา, อาหารทะเล, เนื้อแกะ, เนื้อหมู, เนื้อไก่, ไข่ และผัก อีกทั้งยังสามารถถูกใช้เป็นเครื่องปรุงรสได้อีกด้วย

 ประเภท
 อัลยอลี
 ซอสน้ำผึ้งกระเทียม
 โมโฆ

ระเบียงภาพ